ฮั่งเส็งปิดบวก 54.36 จุด ขานรับจีนอัดฉีดสภาพคล่อง
ฮั่งเส็งปิดบวก 54.36 จุด ขานรับจีนอัดฉีดสภาพคล่อง
18 ก.ค. 2560

ดัชนีฮั่งเส็งตลาดหุ้นฮ่องกงปิดวันนี้ดีดตัวขึ้น โดยดัชนีฮั่งเส็งเพิ่มขึ้น 54.36 จุด หรือ 0.21% ปิดวันนี้ที่ 26,524.94 จุด โดยได้รับปัจจัยบวกหลังจากที่ธนาคารกลางจีนได้อัดฉีดสภาพคล่องเข้าสู่ระบบในวันนี้
ธนาคารกลางจีนได้อัดฉีดเงินเข้าสู่ระบบการเงินมูลค่า 2 แสนล้านหยวน (ราว 3 หมื่นล้านดอลลาร์สหรัฐ) ในวันนี้ ผ่านการดำเนินงานทางตลาดเงิน Open Market Operations (OMO) โดยเม็ดเงินที่อัดฉีดเข้าสู่ระบบในวันนี้ถือเป็นการอัดฉีดเงินรายวันที่สูงที่สุดในรอบเดือนที่ผ่านมา
การอัดฉีดเงินเข้าระบบในวันนี้ประกอบด้วยข้อตกลง reverse repo อายุ 7 วัน วงเงิน 1.30 ล้านหยวน ด้วยอัตราดอกเบี้ย 2.45% และข้อตกลง reverse repo อายุ 14 วัน วงเงิน 7 หมื่นล้านหยวน ด้วยอัตราดอกเบี้ย 2.6%
 